Α4-0176/95

Πρόταση οδηγίας του Ευρωπαϊκού Κοινοβουλίου και του Συμβουλίου περί τροποποιήσεως της οδηγίας 89/398/ΕΟΚ για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή (COM(94)0600 - C4-0280/94 - 94/0327(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πριν από την πρώτη αιτιολογική σκέψη, νέα αιτιολογική σκέψη

>Κείμενο μετά την ψηφοφορία στο ΕΚ>

ότι στις 20 Δεκεμβρίου 1994 επιτεύχθηκε συμφωνία σχετικά με ένα «modus vivendi» μεταξύ του Ευρωπαϊκού Κοινοβουλίου, του Συμβουλίου και της Επιτροπής όσον αφορά τα εκτελεστικά μέτρα για πράξεις που εγκρίνονται σύμφωνα με τη διαδικασία η οποία προβλέπεται στο άρθρο 189 Β της Συνθήκης ΕΚ.

(Τροπολογία 5)

Έκτη αιτιολογική σκέψη

>Αρχικό κείμενο>

ότι, ωστόσο, για λόγους προστασίας της υγείας των καταναλωτών, η χορήγηση αδείας κυκλοφορίας στο εμπόριο μπορεί να αποφασιστεί μόνο μετά από διαβούλευση με την επιστημονική επιτροπή τροφίμων,

>Κείμενο μετά την ψηφοφορία στο ΕΚ>

ότι, ωστόσο, για λόγους προστασίας της υγείας των καταναλωτών, η χορήγηση προσωρινής αδείας κυκλοφορίας στο εμπόριο μπορεί να αποφασιστεί μόνο μετά από διαβούλευση με την επιστημονική επιτροπή τροφίμων, και σύμφωνα με τη διαδικασία του άρθρου 13 της οδηγίας 89/398/ΕΟΚ.

(Τροπολογία 7)

ΆΡΘΡΟ -1 (νέο)

Αιτιολογική σκέψη -1 (νέα) (Οδηγία 89/398/ΕΟΚ)

>Κείμενο μετά την ψηφοφορία στο ΕΚ>

Στην οδηγία 89/398/ΕΟΚ, προστίθεται πριν από την πρώτη αιτιολογική σκέψη η ακόλουθη νέα αιτιολογική σκέψη:

«ότι στις 20 Δεκεμβρίου 1994 επήλθε συμφωνία για ένα «modus vivendi» μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τα εκτελεστικά μέτρα των πράξεων που εκδίδονται σύμφωνα με τη διαδικασία του άρθρου 189 Β της Συνθήκης ΕΚ».

(Τροπολογία 3)

ΑΡΘΡΟ 1

Άρθρο 4, παράγραφος 1α (οδηγία 89/398/ΕΟΚ)

>Αρχικό κείμενο>

1α. Για να καταστεί δυνατή η ταχεία διάθεση στην αγορά τροφίμων προοριζομένων για ειδική διατροφή τα οποία είναι αποτέλεσμα των επιστημονικών και τεχνολογικών εξελίξεων, η Επιτροπή, αφού συμβουλευτεί την επιστημονική επιτροπή τροφίμων και τα κράτη μέλη στο πλαίσιο της μόνιμης επιτροπής τροφίμων, μπορεί να επιτρέψει, για χρονικό διάστημα 2 ετών, την κυκλοφορία στην αγορά τροφίμων μη ανταποκρινομένων στους κανόνες σύνθεσης που καθορίζονται στις προβλεπόμενες από το παράρτημα Ι ειδικές οδηγίες. Η Επιτροπή μπορεί, κατά περίπτωση, να καθορίσει στην απόφαση για τη χορήγηση αδείας τους κανόνες επισήμανσης που συνδέονται με την μεταβολή της σύνθεσης.

>Κείμενο μετά την ψηφοφορία στο ΕΚ>

1α. Για να καταστεί δυνατή η ταχεία διάθεση στην αγορά τροφίμων προοριζομένων για ειδική διατροφή τα οποία είναι αποτέλεσμα των επιστημονικών και τεχνολογικών εξελίξεων, η Επιτροπή, αφού συμβουλευτεί την επιστημονική επιτροπή τροφίμων και τα κράτη μέλη στο πλαίσιο της μόνιμης επιτροπής τροφίμων, σύμφωνα με τη διαδικασία που προβλέπεται στο άρθρο 13, μπορεί να επιτρέψει, για χρονικό διάστημα 2 ετών, την κυκλοφορία στην αγορά τροφίμων μη ανταποκρινομένων στους κανόνες σύνθεσης που καθορίζονται στις προβλεπόμενες από το παράρτημα Ι ειδικές οδηγίες. Η Επιτροπή μπορεί, κατά περίπτωση, να καθορίσει στην απόφαση για τη χορήγηση αδείας τους κανόνες επισήμανσης που συνδέονται με την μεταβολή της σύνθεσης.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου περί τροποποιήσεως της οδηγίας 89/398/ΕΟΚ για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή (COM(94)0600 - C4-0280/94 - 94/0327 (COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(94)0600 - 94/0327(COD)

(( ΕΕ C 389 της 31.12.1994, σελ.21))- έχοντας υπόψη το άρθρο 189 Β, παράγραφος 2 της Συνθήκης ΕΚ και το άρθρο 100Α της Συνθήκης ΕΚ, σύμφωνα με τα οποία η πρόταση του υποβλήθηκε από την Επιτροπή (C4-0280/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (Α4-0176/95),

1. εγκρίνει, με την επιφύλαξη των τροποποιήσεων που επέφερε σάυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει στην κοινή θέση που θα εγκρίνει σύμφωνα με το άρθρο 189Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. καλεί το Συμβούλιο στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά και ζητεί να αρχίσει η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.